jkorsvik/nowiki_second_scrape_merged huggingface dataset:
Mário Calixto Filho

Mário Calixto Filho (født 9. august 1946 i Arcos i delstaten Minas Gerais i Brasil; død 17. juni 2020 i Porto Velho i delstaten Rondônia) var en brasiliansk politiker, senator og media-forretningsmann.


== Liv og virke ==
I 1970-årene flyttet han og hans brødre til Rondônia, der han først drev en forretning for husholdningsutstyr, I 1975 begynte hans karriere i forretningslivet; han kjøpte en lokal radioanstalt. I 1980 kjøpte han avisen O Estadão do Norte, som i lange tider var det nordlige Brasils viktigste avis. 
Han var senator for Rondônia fra 2004 til 2007. 
I 2015 forsøkte han å flykte fra justismyndighetene, havnet på Interpols liste over ettersøkte, og ble arrestert og dømt til tolv års fengsel for dokumentfalsk og underslag, og grunnleggelse av fiktive selskaper til egen berikelse.Den 17. juni 2020 døde han i en alder av 73 år av covid-19 i Porto Velho. Han var blitt smittet i fengselet.


== Referanser ==
Andrzej Koprowski

Andrzej Koprowski (født 11. mars 1940 i Lodz i Polen, død 29. januar 2021 i Warszawa) var en polsk katolsk prest tilhørende jesuittordenen, teolog, forfatter og radiojournalist.


== Liv og virke ==


=== Bakgrunn ===
Andrzej Koprowski var den eldste av fire brødre. Han studerte polsk filologi fra 1956 til 1961 ved Universitetet i Warszawa. I 1961 trådte han inn i jesuittordenen og studerte filosofi ved ordenens høyskole i Krakow og teologi ved Collegium Bobolanum i Warszawa.


=== Prest ===
Den 24. juni 1969 ble han presteviet av Warszawas hjelpebiskop Bronisław Dąbrowski og ble studentprest ved det katolske universitet i Lublin, der han fra 1976 til 1979 også foreleste i historie og kultursosiologi. Her ble han kjent med Karol Wojtyla, den senere pave Johannes Paul II. I 1977 ble han promovert til doktorgraden ved det polske vitenskapsakademis institutt for filosofi og sosiologi. Fra 1979 til 1983 var Koprowski rektor for Collegium Bobolanum.I 1983 ble han assistent for jesuittenes generalsuperior i Roma og var fra 1984 til 1989 regionalassistent for Østeuropa ved generalkurien i Roma, mens han underviste ved det pavelige universitet Gregorianas Institutt for sosialvitenskaper.I 1989 vendte han tilbake til Polen og engasjerte seg ved kommunismens sammenbrudd for landets gjenoppbygging. Årene 1989–1997 ledet han den nye redaksjon for katolske programmer ved Telewizja Polska og fra 1992 til 1997 Warszawa-avdelingen av jesuittenes Catholic Office of Information and Initiative for Europe (OCIPE). Han brevvekslet omfangsrikt med pave Johannes Paul II. I 1997 ble han provinssuperior for jesuittene i Storpolen og Masovia.Fra 2003 lil 2015 arbeidet Koprowski først som stedfortreder for, og så som etterfølger av, pater Federico Lombardi som programdirektør for Radio Vaticana. I 2015 kom han tilbake til Polen, virket som journalist, og oversatte flere verker fra italiensk til polsk.Andrzej Koprowski døde etter én ukes intensivbehandling på sykehuset Szpital Praski i Warszawa i en alder av 80 år av covid-19.


== Skrifter ==
med Francesco Rossi de Gasperis: Na skrzyżowaniu dróg, Twarda 2017, ISBN 978–8362793204
Nowe odczytanie codzienności, Kontrast 2018, ISBN 978–83–6279–324–2
Państwo środka Chrześcijaństwo w Chinach wczoraj i dziś, 2019, ISBN 978–83–8180–033–4
Bogusław Górka, Anty-autolustracja t.w. "Student". Prawda Jezuity i prawda o Jezuicie., ISBN 978-83-8180-429-5


== Referanser ==


== Eksterne lenker ==
(en) Verk av eller om Andrzej Koprowski i bibliotekene i (WorldCatkatalog)
Bhad Bhabie

Danielle Peskowitz Bregoli (født 26. mars 2003), profesjonelt kjent som Bhad Bhabie, er en amerikansk rapper, låtskriver og internettpersonlighet fra Boynton Beach i Florida. Hun ble først kjent fra en episode av Dr. Phil i september 2016, der hun sa uttrykket «Catch me outside, how about that?», som ble en viral video meme og slagord.


== Referanser ==


== Eksterne lenker ==
(en) Bhad Bhabie på Twitter 
(en) Bhad Bhabie på Facebook 
(en) Bhad Bhabie på Instagram 
(en) Bhad Bhabie på YouTube 
(en) Bhad Bhabie på TikTok 
Bhad Bhabie på Snapchat 
(en) Bhad Bhabie på Apple Music 
(en) Bhad Bhabie på Discogs 
(en) Bhad Bhabie på MusicBrainz 
(en) Bhad Bhabie på SoundCloud 
(en) Bhad Bhabie på Spotify 
(en) Bhad Bhabie på Last.fm 
(en) Bhad Bhabie på Genius — sangtekster 
(en) Bhad Bhabie på AllMusic 
(en) Bhad Bhabie på Internet Movie Database 
(en) Bhad Bhabie hos The Movie Database
BMW iX

BMW iX (2021–) er en elbil fra tyske BMW, som refererer til den som et Sports Activity Vehicle laget for sportslige aktiviteter.
I likhet med BMW iX3 er iX bygd på Gen5, en driftslinje med drift på alle fire hjul, drevet av to elektriske motorer som ifølge den norske importøren fra juli 2021 vil bli bygd i Dingolfing. Begge har batterier. De er basert på NMC 811-miksen LiNi0.8Mn0.1Co0.1O2 med 80 % nikkel, 10 % mangan og 10 % kobolt, som sikrer lavere forbruk av den truede blå kobolt som er grillfargen på iX.
Utgaven iX 40 har 400 kilometer rekkevidde og 300  hestekrefter til en startpris på rundt 660 000 kroner. Utgaven iX 50 skilter over 500 hestekrefter og 600 kilometer rekkevidde. Men den koster mere. Begge har frihjul for å spare strøm.  Den lave vekten kommer blant annet av ekstremt smale framlykter av LED, rammeløse dører, og et forenklet vedlikehold, der påfylling av vesker skjer uten å åpne panseret, slik at den samlede luftmotstand er målt til en Cd på 0,25.På forsommeren 2022 utkom iX M60 med M-logo, rundt 620 hestekrefter, 150 flere kilo, 270 000 kroner høyere pris og 80 kilometer lavere rekkevidde.


== Referanser ==
Christian Thestrup Egede

Christian Thestrup Egede (1761–1803) var en dansk-norsk sjøoffiser og oppdagelsesreisende.
Han ble født i København som sønn av teologen Poul Egede og Maria Christine Thestrup (1735–1768). Han valgte en karriere til sjøs og ble kaptein i 1801. Egede var med på Poul de Løvenørns ekspedisjon til Østgrønland i 1786 for å finne den norrøne Østbygden. Han gjentok forsøkene flere ganger i 1787, men måtte oppgi for ismassene.Reisene er beskrevet i hans Rejsebeskrivelse til Øster-Grønlands Opdagelse 1786–87, med Kort og Prospecter (1789).


== Referanser ==
Rina Gunawan

Rina Gunawan (født 28. juni 1974 i Bandung i Indonesia, død 2. mars 2021 i Jakarta) var en indonesisk programvertinne, sangerinne og forretningskvinne.Hun ble kjent som sangerinne etter å ha sluppet sitt første platealbum i 1996. Hun var programleder for talkshows på private fjernsynsstasjoner og hadde roller i en rekke såpeoperaer.
Gunawan døde i Jakarta den 2. mars 2021, i en alder av 46 år, av covid-19.


== Referanser ==
Claudio Marcatoma Ccahuana

Claudio Marcatoma Ccahuana (født 12. august 1953 i Pichirhua i provinsen Abancay i regionen Apurímac i Peru, død 26. februar 2021 i Lima) var en peruansk politiker. Han var distriktsborgermester av distriktet Punta Negra i storbyområdet Lima fra februar 2020 til sin død.


== Biografi ==
Ccahuana ble medlem av Partido Popular Cristiano (PPC), og fikk i 2018 valgene i Punta Negra nok stemmer til å bli viseborgermester, etter José Delgado Heredia, som ble borgermester. Den 5. februar 2020 ble Heredia arrestert og til slutt fengslet med ti andre i forvaltningen i Punta Negra for tilknytning til og medvirkning med den kriminelle organisasjonen «La Jauría del Sur». Dermed måtte Ccahuana rykke opp og bli borgermester.Claudio Marcatoma Ccahuana døde av covid-19 i Lima den 26. februar 2021 i en alder av 67 år. Den 23. februar hadde hans hustru Serafina Cuya allerede dødd av samme sykdom.


== Referanser ==
Hipólito Chaiña Contreras

Hipólito Chaiña Contreras (født 3. februar 1954 i Puno i Peru, død 22. februar 2021 i Arequipa) var en peruansk politiker og lege.
Etter legeutdannelsen virket Hipólito Chaiña i sitt yrke i Arequipa på sykehud der fra 1988 til 2019. Han var medlem av partiet Unión por el Perú og ble i 2020, folkevalgt til Perus kongress.
Chaiña Contreras døde av covid-19 på et sykehus i Arequipa den 22. februar 2021 i en alder av 67 år.


== Referanser ==
Frederik de Løvenørn

Frederik Poulsen de Løvenørn (1715–1779) var en dansk adelsmann, sjøoffiser og amtmann.
Han ble født i København som sønn av Poul de Løvenørn og Ingeborg Vinding (d. 1731). Han fikk en karriere i marinen, og ble i 1739 kaptein, 1740 kommandørkaptein, 1746 deputert i Søetatens General-Kommisariat og 1746 konferensråd. I 1751 ble han amtmann over Korsør og Antvorskov amter. Han var gift med Frederikke Sophie von Holsten (1718-1774), med hvem han havde flere barn.


== Oversettelser ==
I 1751 oversatte han til dansk L'aveugle clairvoyant eller Den Blinde Klarsynede eller Den klarseende Blinde av M. A. le Grand.
I 1761 oversatte han til dansk Philippe Néricault Destouches' Les philosophes amoureux eller De forelskte Philosopher.


== Referanser ==
Krampenes

Krampenes (nordsamisk: Ganešnjárga, kvensk: Kramppinen) er et sted i Vadsø kommune i Troms og Finnmark fylke i Norge.  Det ligger på nordsiden av Varangerfjorden på østsiden av Varangerhalvøya. Det ligger langs europavei E75.


== Referanser ==
Pål Skistad

Pål Skistad (født 1. februar 1968) er en norsk tidligere fotballspiller som spilte for Mjøndalen og Strømsgodset.
Skistad var primært forsvarsspiller, men spilte til tider også midtbane.


== Referanser ==


== Eksterne lenker ==
(en) Pål Skistad – Transfermarkt 
(no) Pål Skistad – Norges Fotballforbund 
(en) Pål Skistad – FBref 
Profil hos Strømsgodset Arkivert 14. april 2021 hos Wayback Machine.
Pernille Ipsen

Pernille Ipsen (1972–) er en dansk forfatter.
Ipsen er ph.d. i historie fra Københavns Universitet og lektor i kjønns- og kvinnestudier og historie på University of Wisconsin, Madison. Hun mottok Montanas Litteraturpris 2020 for boken Et åbent øjeblik. Da mine mødre gjorde noget nyt, en skildring av den danske rødstrømpebevegelse og kvinnesakens betydning for den enkelte.


== Referanser ==
RDS

RDS kan vise til:

Royal Dublin Society, en filantropisk forening i Irland.
RDS-1, den første sovjetiske atombomben.
RDS-37, den første hydrogenbombeprøvesprengningen til Sovjetunionen.
RDS-220, det største og kraftigste kjernefysiske våpen som noensinne er detonert.
Respiratorisk distressyndrom
Foreningsrett

Foreningsrett er rettsreglene som gjelder for foreninger (økonomiske og ikke-økonomiske), herunder samvirkeforetak. Foreningsrett er en del av den bredere sammenslutningsretten. I Norge er foreningsretten ulovfestet.
Fem-punktsordre

En fem-punktsordre er et ordreformat som benyttes i Forsvaret. Formatet er en operasjonsordre som er sluttproduktet etter Plan- og beslutningsprosess i forsvaret. Hensikten er å standardisere strukturen av informasjon gitt i en ordre. De fem punktene er:

Situasjon
Oppdrag
Utførelse
Administrasjon og forsyningstjeneste
Stridsledelse og sambandFormatet nyttes på flere nivå i Forsvaret, fra lagsnivå til operasjons- og kampanjeplaner.


== Referanser ==
Schitt’s Creek

Schitt's Creek er en kanadisk TV-serie produsert og sendt av CBC i 2015.


== Handling ==
Den velstående Rose-familien består av videobutikk-magnaten Johnny (spilt av Eugene Levy), hans kone og tidligere såpeopera-skuespillerinne Moira, samt deres to bortskjemte voksne barn David og Alexis. Men familien mister hele formuen deres etter å ha blitt svindlet av bedriftslederen deres. De blir deretter nødt til å gjenoppbygge livene deres, med deres eneste gjenværende eiendel: en liten, avsidesliggende by i Ontario ved navn Schitt's Creek, som Johnny kjøpte til David som en spøk til bursdagen hans i 1991.
Familien blir derfor tvunget til å flytte til Schitt's Creek, og bosetter seg i to tilstøtende rom ved et nedslitt motell. Samtidig som familien deres forsøker å tilpasse seg deres nye liv, kommer deres velstående livsstil og pretensiøse holdninger snart i konflikt med byens langt mer provinsielle innbyggere, inkludert ordfører Roland Schitt (spilt av Chris Elliott) hans kone Jocelyn, og sønnen deres Mutt. Andre karakterer de møter er motell-sjef Stevie Budd, bystyre-medlemmene Ronnie Lee og Bob Currie, veterinær Ted Mullens og servitør Twyla Sands som elsker jazz.


== Skuespillere ==
Eugene Levy som Johnny Rose. En tidligere videospill-eier
Catherine O’Hara som Moira Rose. Den tidligere stjernen av Sunrise Bay
Daniel Levy som David Rose. Den pretensiøse sønnen til Johnny og Moira
Annie Murphy som Alexis Rose. Datteren til Johnny og Moira
Jennifer Robertson som Jocelyn Schitt. Ordførerens kone, og arbeider som lærer
Emily Hampshire som Stevie Budd. En ansatt ved motellet Rose-familien flytter til
Tim Rozon som Mutt Schitt. Sønnen til Roland og Jocelyn, som blir kjæresten til Alexis
Chris Elliott som Roland Schitt. Den nysgjerrige ordføreren
Dustin Milligan som Ted Mullens, byens veterinær
Sarah Levy som Twyla Sands. En servitør som senere blir eier av kafeen hvor hun arbeider.
John Hemphill som Bob Currie, medlem av byrådet
Karen Robinson som Veronica Lee, medlem av byrådet.
Rizwan Manji som Ray Butani. Byens eneste eiendomsmegler og tidligere bystyremedlem.
Robin Duke som Wendy Kurtz. Eier av en klesbutikk
Steve Lund som Jake. En møbel-produsent
Noah Reid som Patrick Brewer (sesong 3 til 6)


== Referanser ==


== Eksterne lenker ==
(en) Schitt's Creek på Internet Movie Database 
(en) Schitt's Creek på Rotten Tomatoes 
(en) Schitt's Creek på Metacritic
The Wrong Place

«The Wrong Place» (norsk oversettelse: «feil sted») er en poplåt som fremføres av det belgiske bandet Hooverphonic. Sangen ble utgitt 4. mars 2021 og er komponert av bandmedlemmet Alex Callier og låtskriveren Charlotte Foret. Den var Belgias bidrag i Eurovision Song Contest 2021 i Rotterdam i Nederland.


== Om sangen ==
«The Wrong Place» er skrevet av Alex Callier og låtskriveren Charlotte Foret, og den ble ikke skrevet spesielt for Eurovision Song Contest. Gruppen beskriver låten som «Hooverphonic-vintage». Da bandet hørte låten første gang, følte medlemmene en øyeblikkelig effekt og fikk entusiastiske tilbakemeldinger fra venner og familie. Siden bearbeidet de låten, og det har blitt laget 21 mikser av den.Hooverphonic beskriver sangen som å være på en one night stand som har båret galt av sted: «En kvinne våkner opp og lurer på hva i huleste mannen ved siden av henne gjør her.»


== Eurovision Song Contest ==

I 2020 valgte den flamske kringkasteren VRT Hooverphonic til å representere landet i Eurovision Song Contest 2020. Konkurransen ble imidlertid avlyst på grunn av koronaviruspandemien, og VRT besluttet at Hooverphonic i stedet skulle delta i konkurransen i 2021.
4. mars 2021 ble bidraget «The Wrong Place» spilt offentlig for første gang, på morgenradioshowet De Grote Peter Van de Veire Ochtendshow på radiokanalen MNM. Programmet ble ledet av den flamske Eurovision-kommentatoren Peter Van de Veire. Sangen ble samtidig sluppet for nedlastning og strømming.Sangen deltok i semifinale 1 i Rotterdam Ahoy i Rotterdam i Nederland tirsdag 18. mai. Der kom den på niendeplass med 117 poeng og kvalifiserte seg til finalen lørdag 22. mai. I finalen var «The Wrong Place» det fjerde bidraget ut på scenen av 26 finalister. Sangen fikk til slutt 74 poeng endte på en 19. plass.


== Listeplasseringer ==


== Sporliste ==


== Utgivelseshistorikk ==


== Referanser ==
Philippines Football League

Philippines Football League er den øverste divisjon for fotball på Filippinene.


== AFC-ranking (2021) ==
17.  I-League & Indian Super League (14.491)
18.  Lebanese Premier League (13.533)
19.  Philippines Football League (13.225)
20.  Liga Super Malaysia (12.083)
21.  Bangladesh Premier League (11.146)


== Lagene (2021) ==


== Vinnere ==

2017 – Ceres–Negros
2018 – Ceres–Negros
2019 – Ceres–Negros
2020 – United City
2021 – Avlyst


== Referanser ==


== Eksterne lenker ==
Offisielt nettsted 
Offisielt nettsted
José Manuel Cortizas

José Manuel Cortizas (12. juni 1963 i Bilbao i Bizkaia i Spania, død 27. februar 2021 i Barakaldo) var en spansk sportsjournalist og stemmeskuespiller. 
Han arbeidet som spaltist for avisen El Correo. og dubbet Hiroshi Noharas stemme i tegnede filmserien Crayon Shin-chan.


== Biografi ==
Cortizas begynte å arbeide for El Correo på tidlig 1990-tall, og dekket nyheter om Bilbao Basket og golfspilleren Jon Rahm, og som livereporter fra Formel 1-race og andre billøp. Han skrev også om andre sportsgrenser, som fotball og boksing.Cortizas dubbet for flere serier - mest kjent for Crayon Shin-chan - og dessuten for spillefilmer.José Manuel Cortizas døde av covid-19 i Barakaldo den 27. februar 2021 i en alder av 58 år.


== Referanser ==
Rodnafjellene

Rodnafjellene (rumensk: Munții Rodnei) er en del av De indre østlige Karpatene i Romania.
Fjellene ligger nord i landet, i fylkene Maramureș (regionen Maramureș) og Bistrița-Năsăud. I 1990 ble fjellene innlemmet i Rodnafjellene nasjonalpark. Innenfor den utgjør en mindre del biosfærereservatet Pietrosul Rodnei (33 km²). Sistnevnte område har vært på UNESCO-listen over biosfærereservater siden 1979.
I Rodnafjellene ligger det høyeste fjellet i Øst-Karpatene, Pietrosul Rodnei (2 303 m). Den nest høyeste toppen er Inau (2 279 m). I fjellene finnes noen grotter, hvorav Izvorul Tăușoarelor med 479 meter er den dypeste i Romania, samt flere brevann.
Elvene Someșul Mare og Bistrița har sitt utspring i denne fjellkjeden og danner den sørlige og østlige grensen. Andre elver med kilder i Rodnafjellene er Iza og Vișeu i Maramureș. Den nordlige fortsettelsen av Rodnafjellene er Maramureșfjellene (Munții Maramureșului), som er en del av Skogkarpatene og ligger nord for Vișeu. Den vestlige fortsettelsen er Tiblesfjellene (Munții Tiblesului), på den andre siden av elva Sălăuța.
Fjellene har fått navn fra landsbyen Rodna som ligger like sør for fjellene.


== Referanser ==


== Eksterne lenker ==
(en) Rodna Mountains – kategori av bilder, video eller lyd på Commons
Jordan League

Jordan League (arabisk: الدوري الأردني للمحترفين‎) er den øverste divisjon for fotball i Jordan.


== AFC-ranking (2021) ==
8.  UAE Pro League (30.133)
9.  Thailands toppserie i fotball (29.750)
10.  Jordan League (25.433)
11.  Eliteserien i fotball i Hongkong (23.450)
12.  Ligai olii (21.386)


== Vinnere ==
 
1944 – Al-Faisaly
1945 – Al-Faisaly
1946 – Jordan
1947 – Al-Ahli
1948 – Ikke arrangert
1949 – Al-Ahli
1950 – Al-Ahli
1951 – Al-Ahli
1952 – Al-Jazeera
1953 – Ikke arrangert
1954 – Al-Ahli
1955 – Al-Jazeera
1956 – Al-Jazeera
1957 – Ikke arrangert
1958 – Ikke arrangert
1959 – Al-Faisaly
1960 – Al-Faisaly
1961 – Al-Faisaly
1962 – Al-Faisaly
1963 – Al-Faisaly
1964 – Al-Faisaly
1965 – Al-Faisaly
1966 – Al-Faisaly
1967 – Ikke arrangert
1968 – Ikke arrangert
1969 – Ikke arrangert
1970 – Al-Faisaly
1971 – Al-Faisaly
1972 – Al-Faisaly
1973 – Al-Faisaly
1974 – Al-Faisaly
1975 – Al-Ahli
1976 – Al-Faisaly
1977 – Al-Faisaly
1978 – Al-Ahli
1979 – Al-Ahli
1980 – Al-Wehdat
1981 – Al-Ramtha
1982 – Al-Ramtha
1983 – Al-Faisaly
1984 – Amman
1985 – Al-Faisaly
1986 – Al-Faisaly
1987 – Al-Wehdat
1988 – Al-Faisaly
1989 – Al-Faisaly
1990 – Al-Faisaly
1991 – Al-Wehdat
1992 – Al-Faisaly
1993 – Al-Faisaly
1994 – Al-Wehdat
1995 – Al-Wehdat
1996 – Al-Wehdat
1997 – Al-Wehdat
1998 – Avlyst
1999 – Al-Faisaly
2000 – Al-Faisaly
2001 – Al-Faisaly
2002–03 – Al-Faisaly
2003–04 – Al-Faisaly
2004–05 – Al-Wehdat
2005–06 – Shabab Al-Ordon
2006–07 – Al-Wehdat
2007–08 – Al-Wehdat
2008–09 – Al-Wehdat
2009–10 – Al-Faisaly
2010–11 – Al-Wehdat
2011–12 – Al-Faisaly
2012–13 – Shabab Al-Ordon
2013–14 – Al-Wehdat
2014–15 – Al-Wehdat
2015–16 – Al-Wehdat
2016–17 – Al-Faisaly
2017–18 – Al-Wehdat
2018–19 – Al-Faisaly
2020 – Al-Wehdat
2021 – Al-Ramtha


== Referanser ==


== Eksterne lenker ==
Offisielt nettsted
Sander Tangvik

Sander Tangvik (født 29. november 2002) er en norsk fotballspiller som spiller for Rosenborg Ballklub.


== Karriere ==


=== Rosenborg ===
Han kom til Rosenborg i 2017, og skrev sin første proffkontrakt i juni 2019.Tangvik spilte sin første G16-kamp for Rosenborg G16 i mai 2017. I cupen 2018 kom RBK G16 på andreplass, etter at de tapte finalen for Stabæk. Han spilte på G19-laget i 2019, disse vant G19-cupfinalen, der de slo Odd 3-0 i cupfinalen.Den 26. august 2019 spilte han sin første kamp for Rosenborg 2, i 3. divisjon avd 5, der RBK2 vant avdelingen og rykket opp til 2. divisjon. Han spilte videre for RBK2 i PostNord-ligaen avd. 2, der RBK2 kom på 12.-plass.
Etter spill på G16, G19 og på Rosenborg 2 signerte han kontrakt for A-laget 4. mars 2021. Sin debut på A-laget fikk han cupen 2021, i en bortekamp mot Orkla den 1. august, en kamp som RBK vant 11–1 og Tangvik spilte 2. omgang. Eliteserie-debuten kom den 6. november 2022 i bortekampen nest siste serierunde mot Jerv. Rosenborg vant 4–2 og Tangvik kom inn som innbytter mot slutten av 2. omgang.


=== Norge ===
Tangvik har landskamper for Norge G15, G16, G17, G18 og U20.


== Referanser ==


== Eksterne lenker ==
(en) Sander Tangvik – Transfermarkt 
(en) Sander Tangvik – Soccerway 
(no) Sander Tangvik – Norges Fotballforbund 
(en) Sander Tangvik – FBref 
(no) Sander Tangviks profil hos RBK.no
(no) Offisiell statistikk for Rosenborg Ballklub, Sander Tangvik
(no) Sander Tangviks profil på RBKweb.no
José María Loizaga Viguri

José María Loizaga Viguri (født 9. mai 1936 i Bilbao i Spania, død 22. mars 2020 i Ciudad Real) var en spansk forretningsmann. Han var direktør og visepresident for ACS Group, og visepresident for blant annet Zardoya Otis.


== Biografi ==
Etter fullført økonomiutdannelse begynte Loizaga karrieren ved Banco Vizcaya der han steg til lederstillinger. I 1968 ble han administrerende direktør for Zardoya, som i 1972 gikk sammen med Schneider Otis. Så ble han sjef for Otis Elevator i Sør-Europa (1972–1980), og senere visepresident for Zardoya Otis.På 1980-tallet grunnla Loizaga Banco Hispano Industrial. I 1982 ble han visepresident for Banco Unión, og likeså administrerende direktør, Snart gikk Banco Unión sammen medh Banco Urquijo og Loizaga var med der til 1985 som visepresident. I 1985 grunnla han Mercapital Servicios Financieros, som han ledet fra 1985 til 2008.
Han var i løpet av karrieren også formann for Bodegas Lan og Bodegas Barón de Ley, styremedlem i Banque Privée Edmond de Rothschild, Suez International, Otis International, AmorimInvestment, Lácteas García Baquero, Unión Fenosa, Mecalux og president for Hotel Portfolio. Han var en sentral skikkelse i utviklingen av spansk kapitalisme fra 1970 til 2020.Loizaga var gift og hadde tre barn. Han døde 84 år gammel i Ciudad Real den 22. mars 2020 av covid-19.


== Referanser ==
Singapore Premier League

Singapore Premier League er den øverste divisjon for fotball i Singapore.


== AFC-ranking (2021) ==
22.  Kuwait Premier League (10.490)
23.  A-League (9.900)
24.  Singapore Premier League (9.750)
25.  Bahraini Premier League (9.633)
26.  Liga 1 (9.145)


== Vinnere ==

1996 – Geylang United
1997 – Singapore Armed Forces
1998 – Singapore Armed Forces
1999 – Home United
2000 – Singapore Armed Forces
2001 – Geylang United
2002 – Singapore Armed Forces
2003 – Home United
2004 – Tampines Rovers
2005 – Tampines Rovers
2006 – Singapore Armed Forces
2007 – Singapore Armed Forces
2008 – Singapore Armed Forces
2009 – Singapore Armed Forces
2010 – Étoile
2011 – Tampines Rovers
2012 – Tampines Rovers
2013 – Tampines Rovers
2014 – Warriors
2015 – DPMM
2016 – Albirex Niigata Singapore
2017 – Albirex Niigata Singapore
2018 – Albirex Niigata Singapore
2019 – DPMM
2020 – Albirex Niigata Singapore
2021 – Lion City Sailors


== Referanser ==


== Eksterne lenker ==
Offisielt nettsted